open-index/open-wikipedia-markdown huggingface dataset:
Ουμπούμε

δεξιά|μικρογραφία|311x311εσ|Πίνακας που απεικονίζει την Ουμπούμε
Η **Ουμπούμε** (ιαπωνικά: 産女) είναι μια γυναίκα - γιοουκάι η οποία εμφανίζεται στην ιαπωνική λαογραφία με τη μορφή μιας γυμνόστηθης ενήλικης εγκύου γυναίκας, όπου τα ρούχα κάτω από τη μέση της αλείφονται με αίμα.  Υποτίθεται ότι περιπλανιέται με τον θρήνο "γεννημένος, γεννημένος!". Τέλος ζητά από τους περαστικούς να τη βοηθήσουν για να πάρει στην αγκαλιά το παιδί της, αλλά μόλις το πάρε, εξαφανίζεται. Οι θρύλοι για την Ουμπούμε χρονολογούνται τουλάχιστον από τον 12ο αιώνα.

Σύμφωνα με το μύθο, το βάρος του παιδιού που κυοφορεί αυξάνεται σταδιακά μέχρι να μετατραπεί σε μεγάλο πέτρωμα ή πέτρινο άγαλμα. Σε αντίθεση με πολλά άλλα πλάσματα της ιαπωνικής λαογραφίας, οι ιστορίες της Ουμπούμε έγιναν σύγχρονοι αστικοί μύθοι και κάποιοι ισχυρίστηκαν ότι την είδαν στ'αλήθεια.

## Βιβλιογραφία

* Iwasaka, Michiko and Barre Toelken. *Ghosts And The Japanese: Cultural Experience in Japanese Death Legends* (1994).
* Kyogoku, Natsuhiko. *Ubume no natsu*. Tokyo: Kodansha (1994).
* Wakita, Haruko. *Women in medieval Japan: motherhood, household management and sexuality*. Monash Asia Institute (2006).
* Stone, Jacqueline Ilyse and Mariko Namba Walter. *Death and the afterlife in Japanese Buddhism* (2008).

Κατηγορία:Λαογραφία στην Ιαπωνία
Σούλι Αρκαδίας

:*Για λοιπά τοπωνύμια στην Ελλάδα κ.λπ. με την ονομασία Σούλι, δείτε: [[Σούλι (αποσαφήνιση)]]*

Το **Σούλι** είναι χωριό και κοινότητα του Δήμου Μεγαλόπολης, στη νοτιοδυτική Αρκαδία, στα σύνορα με τη Μεσσηνία, σε υψόμετρο περίπου 580 μέτρων. Η κοινότητα αποτελείται από τα ορεινά χωριά Σούλι και Δερβένι. Το χωριό απέχει 2 χλμ. δυτικά των Χιράδων, 4 χλμ. νοτιοδυτικά της Παραδείσιας, 15 χλμ. νοτιοδυτικά της Μεγαλόπολης και 30 χλμ. βόρεια της Καλαμάτας.

Το Σούλι υπέστη ζημιές από τις δασικές πυρκαγιές του 2007.

## Ιστορικό πληθυσμού

## Εξωτερικοί σύνδεσμοι
* Ιστορία και πληροφορίες σχετικά με το Δερβένι 
* Ιστορία και πληροφορίες σχετικά με το Σούλι 
* Το Σούλι στο GTP

## Παραπομπές


Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Κώστας Αρβανίτης

Ο **Κώστας Αρβανίτης** (Σεπόλια Αθηνών, 9 Ιουνίου 1964) είναι Έλληνας πολιτικός και δημοσιογράφος. Είναι εκλεγμένος ευρωβουλευτής με τον ΣΥΡΙΖΑ (Αρ.) για την περίοδο 2024-29 και παλαιότερα και για την περίοδο 2019-24 με το ίδιο κόμμα.

## Βιογραφία
Ο Κώστας Αρβανίτης γεννήθηκε τον Ιούνιο του 1964 και μεγάλωσε στα Σεπόλια.

Οργανώθηκε στην ΚΝΕ και μετά στο ΚΚΕ μέχρι την διάσπαση του 1991. Πήρε μέρος στο μαθητικό και σπουδαστικό κίνημα, στην τοπική αυτοδιοίκηση όπως και στον στρατό, κατά την διάρκεια της θητείας του στο Πολεμικό Ναυτικό. Βρέθηκε, στις τάξεις του κινήματος κατά των εξαρτήσεων και ήταν μέλος της ομάδας που δημιούργησε την ΠΑΣΕΝ. Εργάστηκε ως δημοσιογράφος, παρουσιαστής και ραδιοφωνικός παραγωγός αρχικά στον ''Οδηγητή'' και μετά στο ''Έθνος'' και το περιοδικό Εικόνες.

Εργάστηκε για τη δημιουργία του πρώτου διαδημοτικού πρακτορείου ειδήσεων “ΑΚΗΜΜΕ”, ως αρχισυντάκτης. Ακολούθησαν τα ραδιόφωνα Αθήνα 9.84, ΔΙΑΥΛΟΣ 10, Ξένιος Άνω Λιοσίων (διευθυντής ενημέρωσης), 931 Τικ-Τακ στα FM, ΕΛΛΑΔΑ FM (διευθυντής), FLASH 96 (αρχισυντάκτης), Δεύτερο Πρόγραμμα, ΕΡΑ 1, 105,8, ΦΩΝΗ ΤΗΣ ΕΛΛΑΔΑΣ, ΔΙΕΣΗ (υπεύθυνος ενημέρωσης), ΒΗΜΑ (διευθυντής προγράμματος), ο τηλεοπτικός σταθμός MEGA (αρχισυντάκτης - Παρουσίαση), η NET, η EΡT1 και η ΕΡΑ Σπορ.

Το Μάρτιο του 2013 ανέλαβε καθήκοντα Διευθυντή στον ραδιοφωνικό σταθμό «Στο Κόκκινο» έως τον Οκτώβριο του 2016. Εργάστηκε για το “άνοιγμα” του Κόκκινου Ραδιοφώνου στην περιφέρεια, μετά από την κεντρική πολιτική απόφαση να φτάσει η φωνή της Αριστεράς σε όλη την Ελλάδα. Στη συνέχεια ανέλαβε νέα καθήκοντα Γενικού Διευθυντή Ειδήσεων και Ενημέρωσης της 24MEDIA, από όπου και παραιτήθηκε διαφωνώντας με την αλλαγή στρατηγικής της εταιρίας.

Μέχρι το Μάιο του 2019 παρουσίαζε καθημερινά στην ΕΡΤ1, από τις τέσσερις έως τις έξι το απόγευμα, την εκπομπή «Άλλη Διάσταση». Είναι μέλος της ΕΣΗΕΑ. Συνεργάστηκε με εφημερίδες των Αθηνών και περιοδικά.

Ζωντανά στον «αέρα», παραιτήθηκε στις 12 Μαρτίου 2019, από την ΕΡΤ, για να κατέβει υποψήφιος με τον ΣΥΡΙΖΑ στις ευρωεκλογές. Στις ευρωεκλογές του 2019 εξελέγη ευρωβουλευτής με τον ΣΥΡΙΖΑ.

Υπήρξε μέλος του Δ.Σ. του ΚΕΘΕΑ (Κέντρου Θεραπείας Εξαρτημένων Ατόμων) επί σειρά ετών και Αντιπρόεδρος μέχρι το 2017. Επίσης συμμετείχε στις δράσεις των θεραπευτικών κοινοτήτων από το 1987 παράλληλα με την δημοσιογραφική του πορεία. Εργάστηκε ως προπονητής και υπεύθυνος Ακαδημιών για το Αθηναϊκό ποδόσφαιρο στα σωματεία ΑΦΟΒΟΣ, ΑΤΛΑΣ, LONGLIVED, ΚΟΡΩΝΙΔΑ Α.Σ. ΣΟΥΡΜΕΝΑ, ΠΑΝΘΗΣΕΙΑΚΟΣ, Α.Ο. ΑΓ. ΠΑΡΑΣΚΕΥΗΣ, Α.Ε. ΧΑΛΑΝΔΡΙΟΥ και διετέλεσε μέλος του GOTHIA CUP. Το τελευταίο διάστημα ήταν άμισθος Αντιπρόεδρος της ΠΑΕ Απόλλων Σμύρνης, υπεύθυνος για τον Τομέα Υποδομών. Έχει δηλώσει εξάλλου υποστηρικτής της ομάδας. 

## Παραπομπές


## Εξωτερικοί σύνδεσμοι
* Ιστοσελίδα στο Ευρωπαϊκό Κοινοβούλιο

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες ραδιοφωνικοί παραγωγοί
Κατηγορία:Ευρωβουλευτές εκλεγμένοι με τον ΣΥΡΙΖΑ
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Πανελλήνιο Πρωτάθλημα Ενόργανης Γυμναστικής 1985

Το **Πανελλήνιο Πρωτάθλημα Ενόργανης Γυμναστικής 1985** ήταν η 15η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Θεσσαλονίκη.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων.

## Κάτοχοι μεταλλίων
1983 | 1984 | 1985 | 1986 | 1987

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1985
Κατηγορία:Διοργανώσεις ενόργανης γυμναστικής στη Θεσσαλονίκη
Επαρχία Δωδώνης

Η **Επαρχία Δωδώνης** ήταν η μεγαλύτερη από τις τέσσερις Επαρχίες του Νομού Ιωαννίνων της Ελλάδας. Σύμφωνα, με το πρόγραμμα «Καλλικράτης», το έδαφος της Επαρχίας κάλυπτε πλήρως τους Δήμους Δωδώνης, Ιωαννιτών, Βορείων Τζουμέρκων, Ζαγορίου και Ζίτσας. Επίσης, το έδαφος της Επαρχίας κάλυπτε πλήρως δύο Δημοτικές Ενότητες, τη Δημοτική Ενότητα Άνω Καλαμά και τη Δημοτική Ενότητα Καλπακίου. Επιπλέον, το έδαφος της Επαρχίας κάλυπτε εν μέρει τη Δημοτική Ενότητα Εγνατίας Ιωαννίνων. Η επαρχία καταργήθηκε το 2006.

## Παραπομπές

Κατηγορία:Επαρχίες της Ελλάδας
Γούργουβλη Αιτωλοακαρνανίας

Η **Γούργουβλη** είναι χωριό στον Δήμο Ακτίου - Βόνιτσας της Περιφερειακής Ενότητας Αιτωλοακαρνανίας της Στερεάς Ελλάδας. Σύμφωνα με την απογραφή του 2011 έχει πληθυσμό 21 κατοίκων.

## Γενικά στοιχεία
Η Γούργουβλη βρίσκεται προς τις νότιες παραλίες του Αμβρακικού κόλπου. Απέχει 14 χιλιόμετρα Δ.-ΝΔ. από τη Βόνιτσα και 23 χλμ. Α.-ΒΑ. από την Αμφιλοχία. Βρίσκεται ανάμεσα στο Δρυμό και Παλιάμπελα. Μέσα από το χωριό περνάει η Αμβρακία Οδός, και η εθνική οδός Αμφιλοχίας - Λευκάδας. Επίσημα αναφέρεται για πρώτη φορά το 1991 να ανήκει στην τότε κοινότητα Θυρίου της επαρχίας Βονίτσης και Ξηρομέρου. Το 1997 υπήχθη στον καποδιστριακό Δήμο Ανακτορίου, ενώ από το 2011, σύμφωνα με το σχέδιο Καλλικράτης, μαζί με το Θύριο αποτελούν την Τοπική Κοινότητα Θυρίου που ανήκει στη Δημοτική Ενότητα Ανακτορίου του Δήμου Ακτίου - Βόνιτσας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Αντιπτέριση στους Ευρωπαϊκούς Αγώνες 2019 – Μονό ανδρών

Το μονό ανδρών στην αντιπτέριση στους Ευρωπαϊκούς Αγώνες 2019 πραγματοποιήθηκε στο Φάλκον Κλαμπ από τις 24 έως τις 30 Ιουνίου.

## Πρόγραμμα
Όλες οι ώρες είναι στην ΩΑΑΕ (UTC+03).

## Οι 8 καλύτεροι

#  *(Αποσύρθηκε)*
# ** (Χρυσό Μετάλλιο)**
#  *(Προημιτελικά)*
#  *(Αργυρό Μετάλλιο)*
#  *(Χάλκινο Μετάλλιο)*
#  *(Γύρος των 16)*
#  *(Προημιτελικοί)*
#  *(Προημιτελικοί)*

## Παραπομπές


Μονό ανδρών
Μονή Αγίου Δημητρίου Αιτωλοακαρνανίας

Η **Μονή Αγίου Δημητρίου Πάλαιρου** βρίσκεται στην περιφερειακή ενότητα Αιτωλοακαρνανίας και το δήμο Ακτίου - Βόνιτσας. Απέχει 23 χλμ. νότια από τη Βόνιτσα και 6,5 Ν.-ΝΔ. από την Πάλαιρο. Είναι κτισμένη στους πρόποδες της δυτικής οροσειράς των Ακαρνανικών Ορέων (Σερέκας) σε υψόμετρο 260. Η γύρω περιοχή είναι κατάφυτη από ελιές και πυκνή βλάστηση και έχει θέα προς τη Λευκάδα, Μεγανήσι, Κάλαμο. Ιδρύθηκε το 1752 και υπήρξε σημαντικό λατρευτικό κέντρο της περιοχής. Το καθολικό της μονής χρονολογείται περίπου στα 1700 και το εσωτερικό του είναι διακοσμημένο με αγιογραφίες από καλό καλλιτέχνη, αλλοιωμένες όμως από την υγρασία και την αιθάλη. Πρόκειται για πέτρινη εκκλησία, μονόχωρη βασιλική, με κεραμιδωτή στέγη και δίλοβο αετωματικό καμπαναριό, Από το 1966 το μοναστήρι έχει κηρυχθεί ιστορικό διατηρητέο μνημείο

## Διοικητικά
Ως οικισμός αναφέρεται επίσημα το 1971 να απογράφεται στην τότε κοινότητα Παλαίρου. Σύμφωνα με το σχέδιο Καλλικράτης, μαζί με την Πάλαιρο και τα Περιβόλια αποτελούν τη Δημοτική κοινότητα Παλαίρου που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 1 μόνο κάτοικο - μοναχό.

## Εξωτερικοί σύνδεσμοι

* Ο Άγιος Δημήτριος Παλαίρου και η ιστορία του από τον ιστότοπο https://katounanews.blogspot.com
*

## Παραπομπές


Κατηγορία:Μονές της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Παλαιρου
Τζάρβις Γκάρετ

Ο **Τζάρβις Γκάρετ** (αγγλικά:*Jarvis Garrett,* 13 Μαΐου 1995) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για το Ρέθυμνο. 

## Σταδιοδρομία στο κολέγιο
Μετά την αποφοίτησή του από το λύκειο, ο Γκάρετ αγωνίστηκε στους Ρόουντ Άιλαντ Ραμς. Ως δευτεροετής, είχε κατά μέσο όρο 5,3 πόντους, 2,3 ριμπάουντ και 2,3 ασίστ ανά αγώνα, σε 34 αγώνες με τους Ραμς. 

## Επαγγελματική σταδιοδρομία

### Ομόνοια
Αφού δεν επιλέχθηκε στο NBA ντραφτ 2018, ο Γκάρετ υπέγραψε με την Ομόνοια της Α' κατηγορίας Κύπρου. Είχε μέσο όρο 17,7 πόντους, 4,4 ριμπάουντ και 5,9 ασίστ στο πρωτάθλημα. Επίσης, αναδείχθηκε πρώτος σε ασίστ στο πρωτάθλημα, κατά τη διάρκεια της κανονικής περιόδου. 

### Ρέθυμνο
Στις 4 Ιουνίου 2019, υπέγραψε συμβόλαιο με το Ρέθυμνο. 

## Παραπομπές

## Εξωτερικοί σύνδεσμοι

* Προφίλ στο RealGM.com 
* Προφίλ στο Eurobasket.com 
* Βιογραφικό στους Ρόουντ Άιλαντ Ραμς 

Κατηγορία:Αμερικανοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Ομόνοιας Λευκωσίας
Κατηγορία:Καλαθοσφαιριστές Α΄ Κατηγορίας Κύπρου
Κατηγορία:Ξένοι καλαθοσφαιριστές στην Κύπρο
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Πτηνοτροφία

δεξιά|μικρογραφία|Πουλιά σε αιχμαλωσία
Η **πτηνοτροφία** είναι κλάδος  της κτηνοτροφίας και που αφορά την εκτροφή και εκμετάλλευση πτηνών ιδίως ως οικονομική δραστηριότητα  Είναι η πρακτική της διατήρησης των πτηνών (ανήκουν στην ομοταξία *[[Πτηνά]]*) σε αιχμαλωσία χρησιμοποιώντας ελεγχόμενες συνθήκες (κράτηση σε κλουβί). Διεξάγεται για λόγους κέρδους, χόμπι, έρευνας ή διατήρησης του είδους. 

Άλλοι κλάδοι της πτηνοτροφίας είναι η ορνιθοτροφία η οποία είναι η οικονομική δραστηριότητα εκμετάλλευσης πουλερικών , η πρακτική της διατήρησης και αναπαραγωγής άγριων πτηνών σε αιχμαλωσία, η εκτροφή οδικών πτηνών κτλ.

Η πτηνοτροφία και κυρίως αυτή που αφορά την εκτροφή αγρίων πτηνών για οικολογικούς λόγους , επικεντρώνονται όχι μόνο στην ανάπτυξη και αναπαραγωγή των πουλιών, αλλά και στη διατήρηση των ενδιαιτημάτων των πουλιών. Επίσης επικεντρώνεται και με εκστρατείες ευαισθητοποίησης του κοινού.

## Δημοσιεύσεις και πτηνοτροφικές εταιρείες
Οι δημοσιεύσεις για την πτηνοτροφία περιλαμβάνουν:

* βιβλία που αναφέρουν ή περιγράφουν είδη, όπως κατοικίδια ζώα.
* βιβλία για την αναπαραγωγή 
* βιβλία εισαγωγής στο θέμα. 

Υπάρχουν περιοδικά, είτε εξειδικευμένα για συγκεκριμένο είδος πτηνών ή πιο γενικά για όλα τα πτηνά. Περιγράφουν άρθρα σχετικά με την αναπαραγωγή, τη φροντίδα, τη συντροφικότητα, τη επιλογή του πουλιού και τις επιδράσεις στην υγεία. 

Υπάρχουν πτηνοτροφικές κοινωνίες σε όλο τον κόσμο, κυρίως στην Ευρώπη, την Αυστραλία και τις Ηνωμένες Πολιτείες, όπου οι άνθρωποι τείνουν να έχουν μεγαλύτερο εισόδημα και περισσότερο ελεύθερο χρόνο για επένδυση σε διάφορους σκοπούς. Στο Ηνωμένο Βασίλειο η πτηνοτροφική εταιρεία ιδρύθηκε το 1894 και το πρωτάθλημα Ξένων Πουλιών ξεκίνησε το 1932.

Η παλαιότερη πτηνοτροφική εταιρεία των Ηνωμένων Πολιτειών είναι η Πτηνοτροφική Εταιρεία της Αμερικής (ΠΕΑ), η οποία ιδρύθηκε το 1927. Η ΠΕΑ δημοσιεύει ένα δίμηνο περιοδικό. Η ΠΕΑ είναι μια μη κερδοσκοπική οργάνωση (ΜΚΟ) που επικεντρώνεται στην εκτροφή, διατήρηση, αποκατάσταση και εκπαίδευση.

Η πρώτη πτηνοτροφική εταιρεία στην Αυστραλία είναι η Πτηνοτροφική Εταιρεία της Νότιας Αυστραλίας το 1928. 

Η Πτηνοτροφική Εταιρεία της Νότιας Αυστραλίας (ιδρύθηκε το 1928) εκδίδει ένα μηνιαίο περιοδικό. 

## Παραπομπές


## Εξωτερικοί σύνδεσμοι
* 
* 

Κατηγορία:Πτηνά
Κατηγορία:Κτηνοτροφία
Μαντούρα (μουσικό όργανο)

Η **μαντούρα** είναι πνευστό μουσικό όργανο με Κρητική καταγωγή. Έχει 4 με 6 τρύπες για τα δάχτυλα και παράγει ήχο με τη βοήθεια της γλώσσας. Η μαντούρα είναι δημοφιλέστατη στην Κρήτη και τα ελληνικά νησιά.

## Δείτε επίσης

* Ελληνικά μουσικά όργανα
* Ελληνική λαϊκή μουσική
* Ελληνική μουσική

## Εξωτερικοί σύνδεσμοι

* Musipedia: Μαντούρα
* Παραδοσιακά ελληνικά όργανα

Κατηγορία:Μουσική στην Ελλάδα
Μαντούρα (αποσαφήνιση)

Ο όρος **Μαντούρα** μπορεί να αναφέρεται σε:

* Μαντούρα, νησί της Ινδονησίας.
* Μαντούρα (μουσικό όργανο), ελληνικό μουσικό όργανο.
Πάριος

Η ονομασία **Πάριος** μπορεί να αναφέρεται στα παρακάτω:

;Ως επίθετο:
* Αυτός που κατοικεί ή κατάγεται από την Πάρο

;Ως επώνυμο:
* Αθανάσιος ο Πάριος (1721–1813), Έλληνας μοναχός
* Γιάννης Πάριος (γενν. 1946), Έλληνας τραγουδιστής
* Εύδημος ο Πάριος, αρχαίος Έλληνας ιστορικός
* Εύηνος ο Πάριος, αρχαίος Έλληνας ποιητής
* Ιωακείμ Πάριος (1730–1810), Έλληνας λόγιος και διδάσκαλος
* Σκόπας ο Πάριος (385/375–330/320 π.Χ), Έλληνας γλύπτης και αρχιτέκτονας

Κατηγορία:Ελληνικά επώνυμα
Μαρία Γκράτσια Κουτσινότα

Η **Μαρία Γκράτσια Κουτσινότα** (ιταλικά: *Maria Grazia Cucinotta*) (Μεσίνα, 27 Ιουλίου 1968), είναι Ιταλίδα ηθοποιός, παραγωγός ταινιών, σεναριογράφος και πρώην μοντέλο.

Σε διεθνές επίπεδο είναι πιο γνωστή για τη συμμετοχή της, στο πλευρό του Μάσιμο Τροΐζι, στην ιταλική ταινία *[[Ο Ταχυδρόμος]]* και για την εμφάνισή της, ως το κορίτσι του Τζέιμς Μποντ, στην ταινία *[[Ο Κόσμος δεν είναι Αρκετός]]*.

## Καριέρα
Η Κουτσινότα έχει πάρει μέρος σε πολλές τηλεοπτικές σειρές και ταινίες τόσο στην Ευρώπη όσο και στις Ηνωμένες Πολιτείες. Ενδεικτικά, εμφανίστηκε στην αμερικανική τηλεοπτική σειρά *[[Οι Σοπράνος]]*, ως Ισαμπέλα (*Isabella*) στο ομώνυμο επεισόδιο. Συμμετείχε επίσης στους *[[Σίμσονς]]* (*The Simpsons*), στο επεισόδιο ο «Ιταλός Μπομπ» ("*The Italian Bob*"). Το 2006 εμφανίστηκε, ως Ουρανία, στην ομώνυμη ελληνική ταινία (*[[Ουρανία (ταινία)|Uranya]]*) του Κώστα Καπάκα.

Το 2010 κέρδισε το «Βραβείο Αμερικής» (*America Award*) του Ιδρύματος Ιταλία–ΗΠΑ (*Italy–USA Foundation*), ενώ το 2012, έλαβε το δικό της αστέρι στην Ιταλική Λεωφόρο της Δόξας, στο Τορόντο του Καναδά.

## Φιλμογραφία
**Vacanze di Natale '90* (1990)
**Viaggio d'amore* (1990)
**Alto rischio* (1993)
**Cominciò tutto per caso* (1993)
**Abbronzatissimi 2 - un anno dopo* (1993)
**Il Postino* (*[[Ο Ταχυδρόμος]]*) (1994)
**I laureati* (1995)
**The Day of the Beast* (1995)
**Il Sindaco* (1996)
**Italiani* (1996)
**Il Decisionista* (1997)
**A Brooklyn State of Mind* (1997)
**Camere da letto* (1997)
**Ballad of the Nightingale* (1998)
**La Seconda moglie* (1998)
**The World Is Not Enough* (1999) - Giulietta da Vinci  
**Picking Up the Pieces* (2000)
**Just One Night* (2000)
**Stregati dalla luna* (2001)
**Strani accordi* (2001)
**Vaniglia e cioccolato* (2004)
**Mariti in affitto* (2004)
**Miracolo a Palermo!* (2005)
**All the Invisible Children* (2005)
**Uranya* (2006)
**Last Minute Marocco* (2007)
**Sweet Sweet Marja* (2007)
**Purple Sea* (2009)
**Fly Light* (2009)
**Flores negras* (2009)
**The Trick in the Sheet* (2009)
**Death of the Virgin* (2009)
**La bella società* (2009)
**Un giorno della Vita* (2010)
**The Museum of Wonders* (2010)
**The Rite* (2011)
**Magic Card* (2015)
**Into the Rainbow* (2017)
## Παραπομπές

## Εξωτερικοί σύνδεσμοι

 
* 
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Quiksilver

Η **Boardriders, Inc.** (μέχρι το 2017: **Quiksilver, Inc.**) είναι αμερικανική εταιρεία. Η εταιρεία δραστηριοποιείται στον κλάδο του αθλητισμού και διαθέτει πολλά εμπορικά σήματα μόδας, όπως τα *Quiksilver*, *Roxy,* *DC*.  

Η εταιρεία εδρεύει στο Χάντιγκτον Μπιτς των ΗΠΑ.  Τα κεντρικά γραφεία της εταιρείας στην Ευρώπη βρίσκονται στο Σαιν-Ζαν-ντε-Λυζ της Γαλλίας. Εκτός από τις σανίδες πινγκ-πονγκ, παράγει ρούχα για σέρφινγκ και συναφή αθλήματα σανίδας (όπως σκέιτμπορντ και χιονοσανίδες) και είναι ο ηγέτης της παγκόσμιας αγοράς σε αυτόν τον τομέα.  Η Quiksilver επίσης παρέχει χορηγίες σε διάφορους γνωστούς σέρφερ, σκέιτερ και αθλητές της χιονοσανίδας. 

## Ιστορία
Η εταιρεία Quiksilver ιδρύθηκε από τους Μπομπ ΜακΝάιτ και Τζεφ Χάκμαν το 1969 στην Αυστραλία.  

Το 2017, η εταιρεία μετονομάστηκε *σε Boardriders, Inc.*   

## Εξωτερικοί σύνδεσμοι

* Επίσημη ιστοσελίδα

## Παραπομπές


Κατηγορία:Καταστήματα μόδας
Στάθης Δαμιανάκος

Ο **Στάθης Δαμιανάκος** (Αθήνα 1939 - Παρίσι 2003) ήταν διαπρεπής Έλληνας μαρξιστής κοινωνιολόγος. Η επιστημονική εργασία του και η πανεπιστημιακή του διδασκαλία διεξάχθηκαν κυρίως στη Γαλλία, όπου και διέμενε. Τα επιστημονικά πεδία με τα οποία ασχολήθηκε ήταν η αγροτική κοινωνιολογία, η εθνολογία και ο πολιτισμός.

## Βιογραφικά στοιχεία
Γεννήθηκε στην Αθήνα το 1937. Μετά το πέρας των σπουδών του στην Αθήνα, μετέβη στο Παρίσι για παραπέρα σπουδές, όπου και τελικά παρέμεινε. Διετέλεσε ερευνητής του Centre national de la recherche scientifique (Εθνικό Κέντρο Επιστημονικής Έρευνας), καθώς και καθηγητής (σε προπτυχιακό και μεταπτυχιακό επίπεδο) στο Πανεπιστήμιο της Ναντέρ (Paris-X) και στην École des hautes études en sciences sociales (*EHESS* -Ανωτάτη Σχολή Κοινωνικών Επιστημών) του Παρισιού. Το 2002 είχε διδάξει ως επισκέπτης καθηγητής στο Πανεπιστήμιο της Κρήτης, στο Ρέθυμνο. Λίγο πριν βρεθεί νεκρός στο διαμέρισμά του, στο Παρίσι, είχε εκφράσει την επιθυμία του να συνεχίσει τη διδασκαλία στην Κρήτη. Τον Μάιο του 2005 πραγματοποιήθηκε επιστημονικό συνέδριο προς τιμήν του στην Αθήνα. Yπήρξε, επίσης, τακτικός συνεργάτης του ελληνικού Εθνικού Κέντρου Κοινωνικών Ερευνών (ΕΚΚΕ), ενώ συμμετείχε και σε ερευνητικά προγράμματα των πανεπιστημίων Θεσσαλίας και Ιωαννίνων.

Σε ερευνητικό επίπεδο διακρίθηκε για την εργασία του στον αγροτικό χώρο, αλλά και γύρω από την κοινωνιολογία του ρεμπέτικου τραγουδιού, του Καραγκιόζη, τη μελέτη της κοινωνικής ληστείας και, ευρύτερα, διαφόρων εκφάνσεων του λαϊκού πολιτισμού, της υποκουλτούρας κ.λπ.

## Εργογραφία
* *Κοινωνιολογία του ρεμπέτικου* (Αθήνα, 1976· νέα έκδοση: 2001)
* *Théâtres d’ombres: tradition et modernité* [επιμ., σε συνεργασία με τη Christine Hemmet] (Παρίσι, 1986)
* *Παράδοση ανταρσίας και λαϊκός πολιτισμός* (Αθήνα, 1987)
* *Διαδικασίες κοινωνικού μετασχηματισμού στην αγροτική* [επιμ.] (Αθήνα, 1987)
* *Le paysan grec: défis et adaptations face à la société moderne* (Παρίσι, 1996)
* *Από τον χωρικό στον αγρότη: η ελληνική αγροτική κοινωνία απέναντι στην παγκοσμιοποίηση* (Αθήνα, 2002)
* *La Grèce dissidente moderne: cultures rebelles* (Παρίσι, 2003) 
* *Ήθος και πολιτισμός των επικίνδυνων τάξεων στην Ελλάδα* (Αθήνα, 2005)

## Εξωτερικοί σύνδεσμοι
* «Στάθης Δαμιανάκος»  (εργοβιογραφικό σημείομα), *Πλέθρον Εκδόσεις*.
* Επιστημονικό Συνέδριο προς τιμήν του Στ. Δαμιανάκου στην Αθήνα

## Παραπομπές


Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες κοινωνιολόγοι
Ασκομαντούρα

μικρογραφία|Μαντούρες
Η ***ασκομαντούρα*** είναι πνευστό μουσικό όργανο, τύπος γκάιντας, η οποία παίζεται ως παραδοσιακό όργανο στο ελληνικό νησί της Κρήτης, ενώ σχηματικά ομοιάζει με την *[[τσαμπούνα]]*.

Η χρήση του στην Κρήτη, όπως αποδεικνύεται από διάφορες εικόνες, χρονολογείται από τον 15ο αιώνα.

## Κατασκευή
Η κρητική ασκομαντούρα αποτελείται από μια μαντούρα (το ξύλινο μέρος) η οποία έχει 5 τρύπες στην μια μεριά και άλλες πέντε στην άλλη. Είναι όμως σύνηθες να κατασκευάζονται μαντούρες όπου η μια μεριά έχει 5 τρύπες, ενώ η άλλη έχει μόνο μία, τρείς ή και καμία τρύπα.
μικρογραφία|Ασκομαντούρα σε κρητικό γλέντι
Την μαντούρα ακολουθεί από πίσω ένας ασκός (εξού και ασκομαντούρα) ο οποίος είναι από δέρμα μικρής κατσίκας.

## Δείτε επίσης

* Ελληνικά μουσικά όργανα
* Κρητική μουσική
* Κρητική λύρα
* Ελληνική μουσική

## Παραπομπές

Κατηγορία:Μουσική στην Ελλάδα
Κατηγορία:Αερόφωνα
Τσαμπούνα

δεξιά|μικρογραφία|374x374εσ|Διάφορες τσαμπούνες από τις Κυκλάδες και τα Δωδεκάνησα
Η **τσαμπούνα** είναι ελληνικό λαϊκό όργανο και τύπος γκάιντας. Το όργανο είναι δημοφιλές στα ελληνικά νησιά. Η λέξη είναι αντιδάνειο της ιταλικής λέξης *τσαμπόνια* (*zampogna*). Ετυμολογικά, η τσαμπούνα σχετίζεται με την ελληνική λέξη *συμφωνία* που σημαίνει "ομόνοια ή αρμονία του ήχου" και αργότερα εφαρμόστηκε σε ένα είδος γκάιντας.

Ενώ το ενδιαφέρον για τους άσκαυλους (γκάιντες) στην Ευρώπη αυξάνεται και πάλι (συχνά μετά από μεγάλη πτώση της δημοτικότητας τους ή εξαφάνισης), το 2006 ο εθνομουσικολόγος Βολφ Ντίτριχ σημείωσε: "η Ελλάδα φαίνεται να είναι η μόνη χώρα στην Ευρώπη όπου δεν υπάρχει αναβίωση της γκάιντας." Ωστόσο, παραδοσιακοί μουσικοί της Ικαρίας συντελούν μια μερική αναβίωση της χρήσης της τσαμπούνας τα τελευταία χρόνια. Τα τελευταία χρόνια η τσαμπούνα παίζεται όλο και περισσότερο σε φεστιβάλ της Ικαρίας.

## Παραπομπές

Κατηγορία:Μουσικά όργανα
Κατηγορία:Αερόφωνα
Κλαούντια Παντόλφι

Η **Κλαούντια Παντόλφι** (ιταλικά: "Claudia Sabina Eleonora Pantolfi"), (Ρώμη, 17 Νοεμβρίου 1974), είναι Ιταλίδα ηθοποιός του κινηματογράφου και της τηλεόρασης. 
## Καριέρα
Η καριέρα της Κλαούντια  Παντόλφι ξεκίνησε το 1991 με την συμμετοχή της σε ηλικία 17 ετών στο διαγωνισμό ομορφιάς Miss Italia, όπου έφτασε στον ημιτελικό και τραβήξε την προσοχή του ηθοποιού και σκηνοθέτη Μικέλε Πλασίντο, ο οποίος ήταν μέλος της κριτικής επιτροπής του διαγωνισμού, και της προσέφερε βασικό ρόλο στη δραματική ταινία Le amiche del cuore.

Το 2010 η Παντόλφι ήταν υποψήφια για το Βραβείο Νταβίντ ντι Ντονατέλο Β' Γυναικείου Ρόλου για την ταινία *[[The First Beautiful Thing]]*.
## Προσωπική ζωή

Το 1999 παντρεύτηκε για ένα μήνα με  τον ηθοποιό Μαξιμίλιανο Βιρτζίλι. Το 2006 έκανε έναν γιο, τον Γκαμπριέλε, από τον Ρομπέρτο Αντζελίνι. Στη 
συνέχεια συνδέθηκε με τον Μάρκο Κότσι. Από το 2014 έχει σχέση με τον παραγωγό Μάρκο ντε Αντζέλις, πατέρα του 
δεύτερου γιου της, Τίτο που γεννήθηκε το 2016.  
Η Κλαούντια έχει και μια αδελφή, την Ενρίκα, 10 χρόνια μικρότερη, με την οποία πρωταγωνίστησε μαζί στη ιταλική κωμωδία "Ovosodo" το 1997 σε σκηνοθεσία Πάολο Βίρτζι.

## Επιλεγμένη Φιλμογραφία
* *[[Auguri professore]]* (1996)
* *[[Ovosodo]]* (1997)
* *[[Milonga]]* (1999)
* *[[Lavorare con lentezza]]* (2004)
* *[[Amore, bugie e calcetto]]* (2008)
* *[[Solo un padre]]* (2008)
* *[[The Ladies Get Their Say]]* (2009)
* *[[Cosmonaut]]* (2009)
* *[[The First Beautiful Thing]]* (2010)
* *[[Unlikely Revolutionaries]]* (2010)
* *[[When the Night]]* (2011)
* *[[The Greatest of All]]* (2012)
## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Πανελλήνιο Πρωτάθλημα Ενόργανης Γυμναστικής 1987

Το **Πανελλήνιο Πρωτάθλημα Ενόργανης Γυμναστικής 1987** ήταν η 17η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στις Σέρρες.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Πρότυπος Α.Γ.Σ. και στις γυναίκες ο Φιλαθλητικός Ο.Γ..

## Κάτοχοι μεταλλίων
1985 | 1986 | 1987 | 1988 | 1989

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1987
Κατηγορία:Σέρρες
Διοργανώσεις Ε.Π.Σ. Γρεβενών 2018–19

Για την **περίοδο 2018–19**, η Ένωση Ποδοσφαιρικών Σωματείων Γρεβενών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Γρεβενών.

Η πρωταθλήτρια της ΕΠΣ Γρεβενών έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Γρεβενών, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Γρεβενών την περίοδο 2018-19 ήταν η εξής:

* Α΄ Κατηγορία

* 



### Α΄ Κατηγορία
Το πρωτάθλημα διεξήχθη σε μία κατηγορία , με τη συμμετοχή 16 συλλόγων που χωρίστηκαν σε δυο όμιλους. Οι τρεις πρώτοι κάθε ομίλου συνέχισαν στους αγώνες μπαράζ για την ανάδειξη του πρωταθλητή, που ήταν ενα μίνι πρωτάθλημα 6 ομάδων με διπλούς αγώνες. Πρωταθλήτρια στη δεύτερη αυτή φάση αναδείχθηκε η ομάδα του Α.Ο. Σειρήνα. 

#### Β΄ Φάση
Η τελική βαθμολογία των αγώνων μπαράζ ήταν η εξής:

#### Α΄ Φάση Ομίλων
Η βαθμολογία στον 1ο όμιλο ήταν η εξής:

Η βαθμολογία στον 2ο όμιλο ήταν η εξής:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Γρεβενών. 

Κυπελλούχος αναδείχθηκε ο σύλλογος «Γρεβενά Αεράτα» επικρατώντας στον τελικό επί του ΑΟ Σειρήνα 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Γρεβενών
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Βάτος Αιτωλοακαρνανίας

*Για συνώνυμους οικισμούς στην Ελλάδα δείτε το λήμμα: [[Βάτος (αποσαφήνιση)]]*

Ο **Βάτος** είναι ορεινό χωριό στην Στερεά Ελλάδα και την Περιφερειακή Ενότητα Αιτωλοακαρνανίας σε υψόμετρο 880 μέτρα.

## Γεωγραφικά - Ιστορικά στοιχεία
Ο Βάτος βρίσκεται σε οροπέδιο των δυτικών πλαγιών των Ακαρνανικών ορέων, δυτικά της Υψηλής Κορυφής (1.589 μ.), που αποτελεί το ψηλότερο σημείο τους. Απέχει 22 χλμ. Ν.-ΝΑ. από τη Βόνιτσα και είναι κτηνοτροφικός οικισμός με τα περισσότερα σπίτια του να έχουν εγκαταλειφθεί. Σύμφωνα με την τοπική παράδοση το χωριό δημιουργήθηκε το 1840 από κατοίκους παλιότερων γειτονικών οικισμών (Λιβάδι και Βάρνακα) άρχισαν να κτίζουν σπίτια πιο κοντά στα χωράφια και τα καλοκαιρινά βοσκοτόπια τους.

Σημαντικό θρησκευτικό αξιοθέατο της περιοχής είναι η Ιερά Μονή Ρόμβου ή Παναγία Ρομβιώτισσα, που είναι αφιερωμένη στο Γενέσιο της Θεοτόκου. Είναι κτισμένη στη δυτική πλευρά των Ακαρνανικών ορέων ανάμεσα σε βράχια με θέα τον Βάτο και το οροπέδιο Λιβάδι. Σύμφωνα με την παράδοση ιδρύθηκε 100 χρόνια μετά την άλωση της Κωνσταντινούπολης και διαδραμάτισε σημαντικό ρόλο στην Ελληνική επανάσταση του 1821.

## Διοικητικά - πληθυσμιακά στοιχεία
Ως οικισμός αναφέρεται επίσημα με την ονομασία *Βάτο* το 1879 στο ΦΕΚ 50Α - 25/07/1879 να προσαρτάται στον τότε δήμο Σολλίου. Το 1940 διορθώνεται σε Βάτος. Σύμφωνα με το σχέδιο Καλλικράτης αποτελεί την Τοπική κοινότητα Βάτου που ανήκει στη Δημοτική Ενότητα Παλαίρου του Δήμου Ακτίου - Βόνιτσας και σύμφωνα με την απογραφή του 2011 απογράφηκαν 89 κάτοικοι.

### Απογραφές πληθυσμού

## Εξωτερικοί σύνδεσμοι
* Το άγνωστο και σαγηνευτικό σπήλαιο του Βάτου Ξηρομέρου από τον ιστότοπο https://iaitoloakarnania.gr
*ΒΑΤΟΣ: Ακαρνανικά, σωροί ερειπίων και μαντριά από τον ιστότοπο https://katounanews.blogspot.com
*Παναγία η Ρομβιάτισσα: Το κρυφό στολίδι των Ακαρνανικών βουνών στον ιστότοπο https://www.maxmag.gr/.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Γοδεφρείδος του Χοενλόε-Λάνγκενμπουργκ

Ο **Γοδεφρείδος** (γερμ. *Gottfried*, 24 Μαρτίου 1897 - 11 Μαΐου 1960) του Οίκου του Χοενλόε ήταν ο 8ος πρίγκιπας του Χοενλόε-Λάνγκενμπουργκ.

## Βιογραφία
Ο *Γοδεφρείδος Χέρμαν Αλφρέδος Παύλος Μαξιμιλιανός Βίκτωρ* γεννήθηκε στο Λάνγκενμπουργκ του Βασιλείου της Βυρτεμβέργης και ήταν ο μόνος γιος του Ερνέστου Β΄ του Χοενλόε-Λάνγκενμπουργκ και της Αλεξάνδρας των Βέττιν, κόρης του Αλφρέδου, Δούκα της Σαξονίας-Κοβούργου-Γόθας. Η μητέρα του Αλεξάνδρα ήταν εγγονή της Βικτωρίας του Ηνωμένου Βασιλείου και του Αλεξάνδρου Β΄ της Ρωσίας.

Έπειτα από την εκθρόνιση της μοναρχίας στη Γερμανία το 1918, ο Γοδεφρείδος συνέχισε να λειτουργεί ως ηγέτης των βασιλικών οικογενειών της Ευρώπης. Υπηρέτησε στον στρατό κατά τον Β΄ Παγκόσμιο Πόλεμο και τραυματίστηκε σοβαρά στο ρωσικό μέτωπο. Απολύθηκε από το στράτευμα, έπειτα από την ανεπιτυχή απόπειρα κατά του Αδόλφου Χίτλερ στις 20 Ιουλίου 1944.

Μνηστεύθηκε τη Μαρία Μερσέντες Μόργκαν-Βάντερμπιλτ (χήρα του Ρέτζιναλτ Κλέιπουλ Βάντερμπιλτ) το 1927, σύντομα όμως -το 1928- ο αρραβώνας ματαιώθηκε. Στις 3 Δεκεμβρίου 1930 μνηστεύθηκε τ Μαργαρίτα, κόρη του Ανδρέα της Ελλάδας και της Αλίκης του Μπάττενμπεργκ, από τον Οίκο της Έσσης. Η Μαργαρίτα ήταν αδελφή του Φίλιππου της Ελλάδας, συζύγου της Ελισάβετ Β΄ του Ηνωμένου Βασιλείου. Ο Γοδεφρείδος και η Μαργαρίτα ήταν τρίτα εξάδελφια, καθώς και οι δύο ήταν τρισεγγονοί του Νικολάου Α΄ της Ρωσίας, αλλά και του Λουδοβίκου Β΄ της Έσσης. Ο γάμος τους, που έγινε λίγους μήνες μετά, ήταν αρμονικός και απέκτησαν 6 τέκνα, 6 εγγόνια και 9 δισέγγονα. Τα τέσσερα πρώτα τέκνα γεννήθηκαν στο Σβέμπις Χαλ, ενώ τα δύο άλλα, που ήταν δίδυμα, στο Λάνγκενμπουργκ.

Το 1950 διαδέχθηκε τον πατέρα του ως πρίγκιπας του Χοενλόε-Λάνγκενμπουργκ. Απεβίωσε δέκα έτη μετά σε ηλικία 63 ετών και τον διαδέχθηκε ο 25ετής πρωτότοκος γιος του, Κραφτ.

## Οικογένεια
Νυμφεύτηκε στις 20 Απριλίου 1931 τη Μαργαρίτα των Γκλύξμπουργκ, κόρη του Ανδρέα της Ελλάδας, και είχε τέκνα:
* θνησιγενής κόρη (3 Δεκεμβρίου 1933).
* Κραφτ (1935 - 2004), Πρίγκιπας του Χοενλόε-Λάνγκενμπουργκ. Απέκτησε τρία τέκνα.
* *Βεατρίκη* Αλίκη Μαρία Μελίτη Μαργαρίτα (1936 - 1997).
* *Γεώργιος Ανδρέας* Ερρίκος (1938 - 2021), Πρίγκιπας του Χοενλόε-Λάνγκενμπουργκ. Νυμφεύτηκε τη Λουίζα του Σένμπουργκ-Βάλντενμπουργκ και έχει τέκνα:
** *Αικατερίνη* Κλημεντίνη Βεατρίκη (γενν. 1972), παντρεύτηκε τον Νικόλαο του Βάλντεκ & Πυρμόντ.
** Τατιάνα Λουίζα (γενν. 1975), παντρεύτηκε τον Ουμπέρτους Στέφαν.
* *Ροβέρτος* Σιγισμούνδος Φίλιππος (1944 - 1978), Πρίγκιπας του Χοενλόε-Λάνγκενμπουργκ.
* *Αλβέρτος* Βόλφγκανγκ Χριστόφορος (1944 - 1992), δίδυμος του Ροβέρτου. Νυμφεύτηκε τη Μαρία-Χίλντεγκαρντ Φίσερ και έχει τέκνο:
** Λουδοβίκος (γενν. 1976), Πρίγκιπας του Χοενλόε-Λάνγκενμπουργκ.

## Παραπομπές


## Πηγές
*thePeerage.com&nbsp;— Gottfried Hermann Alfred Paul Maximilian Viktor VIII Fürst zu Hohenlohe-Langenburg
*Genealogics&nbsp;— Leo van de Pas&nbsp;— Gottfried, 8.Fürst zu Hohenlohe-Langenburg
*Queen Victoria's Descendants, New York, 1987, Eilers, Marlene A., Reference: 197

Κατηγορία:Οίκος του Χοενλόε
Εθνική ΗΠΑ (καλαθοσφαίριση Κ-19)

Η **εθνική καλαθοσφαίρισης ανδρών Κ-19 των ΗΠΑ**, ελέγχεται από την Ομοσπονδία Καλαθοσφαίρισης ΗΠΑ, και αντιπροσωπεύει τις Ηνωμένες Πολιτείες σε διεθνείς αγώνες και τουρνουά καλαθοσφαίρισης για παίκτες κάτω των 19 και κάτω των 18. Είναι η πιο επιτυχημένη ομάδα καλαθοσφαίρισης Κ19 στον κόσμο, έχοντας παρουσία σε κάθε παγκόσμιο πρωτάθλημα ανδρών Κ19 με την χειρότερη θέση τους να είναι η έβδομη, στην Ελλάδα το 1995. 

## Παραπομπές

Κατηγορία:Εθνική Ηνωμένων Πολιτειών Αμερικής (καλαθοσφαίριση)
Βόλφγκανγκ του Χοενλόε-Βάικερσχαϊμ

Ο **Βόλφγκανγκ**, γερμ. Wolfgabg (14 Ιουνίου 1546 - 28 Μαρτίου 1610) από τον Οίκο του Χόενλοε ήταν ο 1ος κόμης τού Χόενλοε-Βάικερσχαϊμ.

## Βιογραφία
Ήταν γιος τού Λουδοβίκου-Καζιμίρ τού Χόενλοε-Βάλντενμπουργκ, που ονόμαζε τον εαυτό του κόμη των Νόιενσταϊν, Λάνγκενμπουργκ, Βάικερσχαϊμ, Κύντσελσαου, Κίρχμπεργκ & Ίνγκελφινγκεν και της Άννας τού Ζολμς-Λιχ/Λάουμπαχ. Ο Λουδοβίκος-Καζιμίρ ήταν τρισεγγονός τού Αλβέρτου Α΄, μικρανεψιού τού Γοδεφρείδου μαγίστρου των Τευτόνων.

Δύο αδελφοί του, ο Φίλιππος και ο Αλβέρτος είχαν υπηρετήσει στον στρατό τού Νασσάου το 1572. Ο Βόλφγκανγκ, με τον γάμο του με τη Μαγδαληνή τού Νασσάου-Ντίλενμπουργκ, αδελφή τού Γουλιέλμου Α΄ τού *Σιωπηλού* πρίγκιπα της Οράγγης, ενεπλάκη στον Ογδοηκονταετή Πόλεμο (1568-1648) της Ολλανδικής Ανεξαρτησίας, αλλά οι λεπτομέρειες της συμμετοχής του είναι σπάνιες.

Έγινε γνωστός για την ανακατασκευή τού κάστρου Βάικερσχαϊμ σε ένα Αναγεννησιακό ανάκτορο. Το νέο παλάτι σχεδιάστηκε από τον Ολλανδό αρχιτέκτονα Γκέοργκ Ρόμπιν. Βρίσκεται στο Βάικερσχαϊμ, περιοχή της κομητείας Χόενλοε, την οποία περιοχή ο Βόλφγκανγκ έλαβε, όταν η κομητεία διαιρέθηκε έπειτα από το τέλος τού πατέρα του.

## Οικογένεια
Νυμφεύτηκε το 1567 τη Μαγδαληνή των Νασσάου, κόρη τού Γουλιέλμου Α΄ κόμη τού Νασσαου-Ντίλενμπουργκ και είχε τέκνα:
* Αικατερίνη 1567-1615, απεβ. 48 ετών.
* Άννα-Αγνή 1568-1616, παντρεύτηκε τον Φίλιππο-Ερνέστο κόμη των Γκλάιχεν, Τόννα, Σπήγκελμπεργκ & Πύρμοντ.
* Γεώργιος-Φρειδερίκος 1569-1645, απεβ. 76 ετών.
* Γιουλιάνα 1571-1634, παντρεύτηκε τον Βόλφγκανγκ Β΄ τού Κάστελλ-Ρέμλινγκεν.
* Μαγδαληνή 1572-1596, παντρεύτηκε τον Ερρίκο Α΄ κόμη τού Ρόις-Γκέρα.
* Πράξηδις 1574-1633, απεβ. 59 ετών.
* Μάρτα 1575-1632, παντρεύτηκε τον Ιωάννη-Καζιμίρ τού Λάινινγκεν-Βέστερμπουργκ.
* Μαρία-Ελισάβετ 1575-1605, παντρεύτηκε τον Ράινχαρτ Α΄ κόμη τού Χάναου-Λίχτενμπεργκ.
* Λουδοβίκος-Καζιμίρ 1578-1604, απεβ. 26 ετών.
* Αικατερίνη-Ιωάννα 1579-1615, απεβ. 36 ετών.
* Κράτο Ζ΄ 1582-1641, νυμφεύτηκε τη Σοφία των Βίττελσμπαχ, κόρη τού Καρόλου Α΄ παλατινού κόμη τού Τσβάιμπρυκεν-Μπίρκενφελτ.
* Φίλιππος-Ερνέστος 1584-1628, κόμης τού Χόενλοε-Λάνγκενμπουργκ.
* Αλβέρτος 1585-1605, απεβ. 20 ετών.
* Δωροθέα-Βάλμπουργκα 1590-1656, παντρεύτηκε τον Φίλιππο-Ερρίκο κόμη τού Χόενλοε-Βάλντενμπουργκ.

## Παραπομπές


## Πηγές
* Entry at geneall.net

Κατηγορία:Οίκος του Χοενλόε
Εκλογική περιφέρεια Έβρου

|header3      = Σημερινή εκλογική περιφέρεια
|label4       = Δημιουργήθηκε
|data4        = 1958
|label5       = Αριθμός εδρών
|data5        = 4
}}
Η **εκλογική περιφέρεια Έβρου** είναι μια από τις 59 εκλογικές περιφέρειες της Ελλάδας. Είναι μία από τις πέντε εκλογικές περιφέρειες της μείζονος περιφέρειας Ανατολικής Μακεδονίας και Θράκης. Η εκλογική περιφέρεια Έβρου αντιπροσωπεύει 164.496 δημότες και περιλαμβάνει τους δήμους Αλεξανδρούπολης, Διδυμοτείχου, Ορεστιάδας, Σαμοθράκης και Σουφλίου. Αντιστοιχεί σε 4 έδρες στο Κοινοβούλιο, με βάση τους εγγεγραμμένους ψηφοφόρους, όπως προέκυψε από την απογραφή του 2011.

## Δήμοι και Ψηφοφόροι
Στην Εκλογική περιφέρεια Έβρου υπάγονται πέντε καλλικρατικοί δήμοι: 
* Δήμος Αλεξανδρούπολης (62.672 εγγεγραμμένοι ψηφοφόροι)
* Δήμος Διδυμοτείχου (29.592 εγγεγραμμένοι ψηφοφόροι)
* Δήμος Ορεστιάδας (45.042 εγγεγραμμένοι ψηφοφόροι)
* Δήμος Σαμοθράκης (3.965 εγγεγραμμένοι ψηφοφόροι)
* Δήμος Σουφλίου (20.310 εγγεγραμμένοι ψηφοφόροι)

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Έβρου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Έβρου. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

### Δημοψηφίσματα
Στον πίνακα περιλαμβάνονται τα αποτελέσματα των δύο δημοψηφισμάτων που διεξήχθησαν μετά τη Μεταπολίτευση (μορφή του Πολιτεύματος το 1974 και έγκριση ή απόρριψη της πρότασης των δανειστών το 2015).

## Πηγές

***Βουλ. 1996, Ευρ. 1999, Βουλ. 2000, Βουλ. 2004, Ευρ. 2004, Βουλ. 2007, Ευρ. 2009, Βουλ. 2009, Βουλ. Μ. & Ι. 2012, Ευρ. 2014, Βουλ. 2015, Ευρ. 2019:** Ιστοσελίδα Υπ. Εσωτερικών .

## Παραπομπές


Εβρου
Εκλογική περιφέρεια Λεμεσού

Η **εκλογική περιφέρεια Λεμεσού** είναι μία από τις έξι εκλογικές περιφέρειες της Κυπριακής Δημοκρατίας. Περιλαμβάνει τους δήμους και τις κοινότητες της Επαρχίας Λεμεσού. Είναι η δεύτερη μεγαλύτερη εκλογική περιφέρεια της Κύπρου. Από την εκλογική περιφέρεια Λεμεσού εκλέγονται για την ελληνοκυπριακή κοινότητα 12 βουλευτές στη Βουλή των Αντιπροσώπων.

## Έδρες ανά βουλευτικές εκλογές
Οι πρώτες βουλευτικές εκλογές στην Κύπρο έγιναν το 1960. Ήταν οι μόνες βουλευτικές εκλογές στις οποίες διεξήχθησαν εκλογές και για πλήρωση των εδρών της τουρκοκυπριακής κοινότητας. Στην εκλογική περιφέρεια Λεμεσού αντιστοιχούσαν 7 από τις 35 έδρες της ελληνοκυπριακής κοινότητας και 2 από τις 15 έδρες της τουρκοκυπριακές κοινότητας. Μετά τις δικοινοτικές διαταραχές του 1963, οι Τουρκοκύπριοι αποχώρησαν από τα δημόσια αξιώματα και εκ τούτου οι έδρες της τουρκοκυπριακής κοινότητας σε όλες τις εκλογικές περιφέρειες της Κύπρου παραμένουν κενές.

Μέχρι και τις εκλογές του 1981 οι έδρες της ελληνοκυπριακής κοινότητας ήταν 35 και στην εκλογική περιφέρεια Λεμεσού αντιστοιχούσαν 7. Στην Δ΄ Κοινοβουλευτική Περίοδο αποφασίστηκε η αύξηση των εδρών της Βουλής των Αντιπροσώπων από 35 σε 80 (56 για την ελληνοκυπριακή κοινότητα και 24 για την τουρκοκυπριακή κοινότητα). Από τότε, οι έδρες που αντιστοιχούν στην εκλογική περιφέρεια Λεμεσού για την ελληνοκυπριακή κοινότητα είναι 12.

Ο πίνακας που ακολουθεί παρουσιάζει τις έδρες της εκλογικής περιφέρειας Λεμεσού για την ελληνοκυπριακή κοινότητα ανά εκλογική αναμέτρηση.

## Αποτελέσματα εκλογών
Ο πίνακας που ακολουθεί παρουσιάζει τα αποτελέσματα των βουλευτικών εκλογών ανά κόμμα στην εκλογική περιφέρεια Λεμεσού. Σε παρένθεση αναγράφεται ο αριθμός των εδρών κάθε κόμματος.

## Δείτε ακόμα
*Βουλευτές Εκλογικής Περιφέρειας Λεμεσού

## Παραπομπές

Κατηγορία:Εκλογική Περιφέρεια Λεμεσού
Άννα Βάλε

Η **Άννα Βάλε** (ιταλικά: **Anna Valle**), (15 Ιουνίου 1975), είναι Ιταλίδα ηθοποιός, πρώην μοντέλο και κατόχος του τίτλου ομορφιάς Miss Italia του 1995.
## Βιογραφία
Γεννημένη στο Λεντίνι της Σικελίας, η Βάλε ζούσε στο Λαντισπόλι μέχρι τα δεκατρία της χρόνια. όπου μετά το διαζύγιο των γονέων της, μετακόμισε στο Λεντίνι, την πόλη καταγωγής της μητέρας της. Μετά το λύκειο, θα εγγραφεί στη Νομική Σχολή του Πανεπιστημίου της Κατάνια, αλλά διέκοψε τις σπουδές της το 1995, όταν εκλέχθηκε Miss Italia. Την επόμενη χρονιά πήρε μέρος και στο διαγωνισμό στο  Miss Universe του 1996.
## Καριέρα
Αφού εργάστηκε για κάποια περιοδικά μόδας και έπαιξε σε ένα μουσικό βίντεο κλιπ του Τζιάνι Μοράντι η Άννα Βάλε άρχισε να πηγαίνει σε κάποιες δραματικές σχολές στη Ρώμη και έπειτα στο Μιλάνο.

Το κινηματογραφικό ντεμπούτο της το έκανε το 1996, με την ταινία μικρού μήκους "Le due bambole rosse". Αργότερα εμφανίστηκε με  επιτυχία σε αρκετές τηλεοπτικές σειρές όπως η "Commesse" και η "Cuore".
## Προσωπική ζωή
Παντρεμένη από το 2008 με τον δικηγόρο από την Βιτσέντζα, Ulisse Lendaro είναι μητέρα δύο παιδιών, της Τζινέβρα, (γεννηθείσα στις 20 Απριλίου 2008), και του Λεονάρντο, (γεννήθηκε στις  30 Απριλίου 2013).

Για αρκετά χρόνια η Άννα Βάλε ασχολείται με την κοινωνική εργασία και είναι μέλος αρκετών ενώσεων όπως η Mission Bambini και η Change Onlus.
## Επιλεγμένη Φιλμογραφία
* *[[Le faremo tanto male]]*, του Pino Quartullo (1998)
* *[[Sottovento!]]*, του Stefano Vicario (2001)
* *SoloMetro*, του Marco Cucurnia (2007)
* *[[Miss Take]]*, του Filippo Cipriano (2008)
* *[[Carnera - The Walking Mountain]]*, του Renzo Martinelli (2008)
* *Sorelle*, της Cinzia Th. Torrini (2017)
* *[[L'età imperfetta]]*, του Ulisse Lendaro (2017)
## Παραπομπές

## Εξωτερικοί σύνδεσμοι
* Ο  της Αννα  Βάλε 
* Η   

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Χέρμαν του Χοενλόε-Λάνγκενμπουργκ

Ο **Χέρμαν** (γερμ. *Hermann*, 31 Αυγούστου 1832 - 9 Μαρτίου 1913) από τον Οίκο του Χοενλόε ήταν πρίγκιπας του Χοενλόε-Λάνγκενμπουργκ.

## Βιογραφία
Ο *Χέρμαν Ερνέστος Φραγκίσκος Βερνάρδος* ήταν γιος του Ερνέστου Α΄ του Χοενλόε-Λάνγκενμπουργκ και της Θεοδώρας, κόρης του Έμιχ Καρόλου του Λάινινγκεν.

Έγινε στρατηγός στο πρωσικό ιππικό. Στις 19 Σεπτεμβρίου 1899 είχε ένα ατύχημα: βρισκόταν με τη σύζυγό του στο βαγόνι-σαλόνι ενός σταθμευμένου τρένου στον Σταθμό Περθ, όταν ένα άλλο τρένο συγκρούστηκε με το σταθμευμένο. Το ζεύγος γλίτωσε τον τραυματισμό σαν από θαύμα.

## Οικογένεια
Νυμφεύτηκε το 1862 τη Λεοπολδίνη, κόρη του Γουλιέλμου της Βάδης, και είχε τρία τέκνα:
* Ερνέστος Β΄ (1863 - 1950), Πρίγκιπας του Χοενλόε-Λάνγκενμπουργκ.
* Ελίζα (1864 - 1929), παντρεύτηκε τον Ερρίκο ΚΖ΄ του Ρόυς, του νεότερου κλάδου.
* *Θεοδώρα* Βικτωρία Αλβέρτα (1866 - 1932), παντρεύτηκε τον Έμιχ, 5ο Πρίγκιπα του Λάινινγκεν.

## Παραπομπές


## Πηγές
* Kurt Eißele: Fürst Hermann zu Hohenlohe-Langenburg als Statthalter im Reichsland Elsass-Lothringen 1894–1907. O.O., 1950
* Günter Richter: Hermann Fürst zu Hohenlohe-Langenburg. In: Neue Deutsche Biographie (NDB). Vol 9, Duncker & Humblot, Berlin, 1972, p. 491 et suiv.

Κατηγορία:Οίκος του Χοενλόε
Γιώργος Μαρίνος (πολιτικός)

Ο **Γιώργος Μαρίνος** (&nbsp;Άγιος Λουκάς,1954) είναι Έλληνας πολιτικός και βουλευτής του Κομμουνιστικού Κόμματος Ελλάδας.

## Βιογραφικά στοιχεία
Γεννήθηκε το 1954 στον Άγιο Λουκά Ευβοίας και είναι απόφοιτος της Σχολής Ραδιοτηλεγραφητών. Είναι ναυτεργάτης ασυρματιστής και επί σειρά ετών μέλος του ΔΣ του σωματείου Ασυρματιστών, με συνδικαλιστική δράση στο ναυτεργατικό κίνημα.

Εκλέχθηκε βουλευτής Ευβοίας στις εκλογές του 2007, 2009 και του Μαΐου 2012 του Ιανουαρίου 2015 και επανεκλέχθηκε στις εκλογές της 7ης Ιουλίου 2019. Στις εκλογές του Μαΐου και του Ιουνίου επανεξελέγη.

Είναι μέλος του Πολιτικού Γραφείου της Κεντρικής Επιτροπής του ΚΚΕ. Είναι έγγαμος και έχει δύο παιδιά.

## Παραπομπές


Κατηγορία:Βουλευτές Ευβοίας
Κατηγορία:Βουλευτές εκλεγμένοι με το ΚΚΕ
Χαρά Καφαντάρη

Η **Χαρά Καφαντάρη** (γεννημένη στις 3 Απριλίου 1958) είναι Ελληνίδα γεωλόγος, πολιτικός και πρώην Βουλευτής. 

## Βιογραφικά Στοιχεία
Σπούδασε στο Αριστοτέλειο Πανεπιστήμιο Θεσσαλονίκης είναι συνταξιούχος της Εθνικής Τράπεζας της Ελλάδος.

Εξελέγη στο ελληνικό κοινοβούλιο στη Β' Αθηνών με το ψηφοδέλτιο του ΣΥΡΙΖΑ στις εκλογές του Ιουνίου 2012, του Ιανουαρίου 2015 και του Σεπτεμβρίου 2015. Στις εκλογές του 2019, επανεξελέγη ως βουλευτής του Β2΄ Δυτικού Τομέα Αθηνών. Στις Βουλευτικές Εκλογές του 2023, δεν κατόρθωσε να επανεκλεγεί. 

Στις 12 Νοεμβρίου 2024, ανακοίνωσε την παραίτησή της από Μέλος της Κεντρικής Επιτροπής του ΣΥΡΙΖΑ.Στις 23 Νοεμβρίου 2024, συμμετείχε στην παρουσίαση της ιδρυτικής διακήρυξης του κόμματος Κίνημα Δημοκρατίας, υπό τον Στέφανο Κασσελάκη.

## Παραπομπές


## Εξωτερικοί σύνδεσμοι
*  Χαρούλα (Χαρά) Φωτίου Καφαντάρη, σελίδα στην ιστοσελίδα της Βουλής των Ελλήνων. 
*  Προσωπική ιστοσελίδα 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Αθηνών
Κατηγορία:Βουλευτές Β2΄ Δυτικού Τομέα Αθηνών
Ολλανδικό πρωτάθλημα ποδοσφαίρου ανδρών 2019-20

Το **Ολλανδικό πρωτάθλημα ποδοσφαίρου ανδρών 2019-20** είναι η 64η σεζόν της κορυφαίας ποδοσφαιρικής κατηγορίας ανδρών της Ολλανδίας από το 1955. Η σεζόν ξεκίνησε στις 3 Αυγούστου 2019 και αναμενόταν να ολοκληρωθεί στις 24 Μαΐου 2020. Διακόπηκε οριστικά στις 14 Απριλίου 2020 λόγω της πανδημίας κορονοϊού, χωρίς να αναδειχτεί πρωταθλητής.

Ο Άγιαξ κατέκτησε το περυσινό πρωτάθλημα. Από την 2η κατηγορία προβιβάστηκαν οι: ΦΚ Τβέντε, ΡΚΣ Βάαλβαϊκ και Σπάρτα Ρότερνταμ οι οποίες θα αντικαταστήσουν τις: ΝΑΚ Μπρέντα, ΣΜΦ Εξέλσιορ και Ντε Χράαφσχαπ.

## Ομάδες
Συνολικά 18 ομάδες θα αγωνιστούν στη σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2018-19.

## Προσωπικό και χορηγοί

## Προπονητικές αλλαγές

## Βαθμολογία

## Αποτελέσματα


 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 



## Παραπομπές


## Πηγές
* Επίσημος ιστότοπος
* Soccerway

Κατηγορία:Έρεντιβιζι
Κατηγορία:Εγχώρια ποδοσφαιρικά πρωταθλήματα 2019–2020
Κωνσταντίνα Αδάμου

Η **Κωνσταντίνα Αδάμου** από τη Θεσσαλονίκη, είναι Ελληνίδα βουλευτής του Ελληνικού Κοινοβουλίου από το 2019 στην Β' Θεσσαλονίκης. Είναι ιστορικός, φιλόλογος και πολιτικός με μεταπτυχιακό στις Ευρωπαϊκές Πολιτικές Νεολαίας.

## Βιογραφικά στοιχεία
### Προσωπική ζωή και σπουδές
Η Κωνσταντίνα Αδάμου γεννήθηκε στη Θεσσαλονίκη το 1986. Είναι Πτυχιούχος του Τμήματος Ιστορίας και Αρχαιολογίας της Φιλοσοφικής σχολής του Αριστοτέλειου Πανεπιστημίου Θεσσαλονίκης, και κάτοχος μεταπτυχιακού διπλώματος στις «Ευρωπαϊκές Πολιτικές Νεολαίας» από το Τμήμα Διεθνών και Ευρωπαϊκών Σπουδών του Πανεπιστημίου Μακεδονίας.

### Πολιτική σταδιοδρομία

Έλαβε μέρος στις ευρωεκλογές του 2019 με το ΜέΡΑ25, όπου κατατάχθηκε στην τρίτη θέση πανελληνίως λαμβάνοντας 14.040 ψήφους.

Εξελέγη βουλευτής Β΄ Θεσσαλονίκης με το ΜέΡΑ25 στις Ελληνικές βουλευτικές εκλογές του 2019, συγκεντρώνοντας 2.127 ψήφους.  
Διετέλεσε, παράλληλα, μέλος της Πολιτικής Γραμματείας του ΜέΡΑ25 και της Κεντρικής Επιτροπής του κόμματος.  

Με σοβαρές καταγγελίες εναντίον του κόμματός της ανακοίνωσε στις 23 Ιουλίου του 2021 την απόφαση της να ανεξαρτητοποιηθεί από την κοινοβουλευτική ομάδα του ΜέΡΑ25 αλλά και να αποχωρήσει από το κόμμα, κάνοντας λόγο για αυταρχικές και αντιδημοκρατικές συμπεριφορές εντός του ΜέΡΑ25. Σε συνεντεύξεις που έδωσε τις επόμενες ημέρες έκανε λόγο για διαρκή εκφοβισμό, τον οποίο υφίστατο, και την εχθρότητα που αντιμετώπισε κατά την διάρκεια της εγκυμοσύνης της, καθώς ήταν ήδη έγκυος όταν εξελέγη Βουλευτής αλλά και όταν ήταν υποψήφια Ευρωβουλευτής. Επίσης, καταλογίζει στο κόμμα αντιδημοκρατικές πρακτικές, και κατάχρηση εξουσίας.. Σε ανάρτησή του στο Twitter ο Γιάννης Βαρουφάκης συνέδεσε την αποχώρηση της βουλευτού με την παραπομπή της στην Επιτροπή Δεοντολογίας του κόμματος που είχε εισηγηθεί ο ίδιος, ωστόσο η κυρία Αδάμου δήλωσε ρητά ότι ουδέποτε έλαβε κλήση ή ενημέρωση για μία τέτοια παραπομπή, αλλά αυτό συνέβη μόνο τρείς ημέρες μετά την ανεξαρτητοποίησή της.

Η Κωνσταντίνα Αδάμου έγινε μέλος του ΠΑΣΟΚ - ΚΙΝΑΛ τον Δεκέμβριο του 2021. Επίσης συμμετείχε στις εσωκομματικές διαδικασίες του ΠΑΣΟΚ - ΚΙΝΑΛ για την εκλογή προέδρου αλλά και για την αλλαγή ονόματος του κινήματος και την ανάδειξη συνέδρων, μελών τοπικών και νομαρχιακών οργανώσεων. Στις 11 Μαϊου 2022 συναντήθηκε με τον πρόεδρο του ΠΑΣΟΚ. - ΚΙΝΑΛ Νίκο Ανδρουλάκη στη Χαριλάου Τρικούπη, όπου επισφραγίσθηκε η ένταξή της στο κόμμα με την έκδοση εκ μέρους του ΠΑΣΟΚ δελτίο τύπου για την κοινή τους συμπόρευση, χωρίς ωστόσο να συμμετέχει στην κοινοβουλευτική του ομάδα. Ακόμα στις 20-22 Μαϊου συμμετείχε στο Συνέδριο του ΠΑΣΟΚ - Κινήματος Αλλαγής όπου εκφώνησε και ομιλία.

Κατά τη διάρκεια της θητείας της στη Βουλή συμμετέχει ως μέλος στη Διαρκή Επιτροπή Μορφωτικών Υποθέσεων της Βουλής και στην Ειδική Διαρκή Επιτροπή Παρακολούθησης του Συστήματος Κοινωνικής Ασφάλισης'' 

## Παραπομπές


Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Βουλευτές εκλεγμένοι με το ΜέΡΑ25
Κατηγορία:Βουλευτές Β΄ Θεσσαλονίκης